Resolució 280/2017, de 9 d'agost
Administració: Confraria de Pescadors de Blanes
Obertura d'un expedient sancionador.
La GAIP no té competències per intervenir en procediments sancionadors, de manera que procedeix no admetre una Reclamació l'objecte de la qual és l'obertura d'un expedient sancionador.
També procedeix inadmetre la reclamació en relació amb la part del seu objecte que és repetitiva de la pretensió d'una altra Reclamació en tràmit davant aquesta mateixa Comissió de garantia.
Número d'expedient de la reclamació: 334/2017.
Sentit de la resolució: Inadmissió.
El 14 de juny de 2017 amplia la sol·licitud al següent objecte: acreditació o informe de la capacitat i categoria professional dels gestors de la Llotja de desembarcament de peix (carnets professionals) i PIF.
Demana que la documentació anterior li sigui enviada per correu electrònic i per correu postal.
Aquesta mateixa sol·licitud és formulada en la mateixa data (28 de maig de 2017) a la consellera d'Agricultura, Ramaderia, Pesca i Alimentació de la Generalitat de Catalunya que, per resolució de la Cap de la Unitat d'Informació del Departament de 7 de juny de 2017, la deriva a la Confraria de pescadors de Blanes, de conformitat amb el que disposa l'article 30 LTAIPBG.
Aquesta Reclamació es dirigeix contra una Confraria de pescadors, el caràcter de corporació de dret públic de la qual la inclou dins l'àmbit d'aplicació de l'article 3.1.b de la LTAIPBG, amb l'objecte d'aconseguir l'obertura d'un expedient sancionador contra el secretari de la Confraria de pescadors de Blanes, per infracció greu en matèria d'accés a la informació pública.
En un segon pla, també es pot considerar que forma part de l'objecte d'aquesta reclamació a l'obtenció de la informació assenyalada per l'antecedent 2.
Les dues pretensions s'han de descartar, pels motius que s'assenyalen seguidament, procedint en conseqüència declarar la inadmissió de la reclamació.
La GAIP no pot admetre a tràmit una reclamació que tingui per objecte l'obertura d'un expedient sancionador, encara que sigui per motius relacionats amb l'exercici del dret d'accés a la informació pública.
Els articles 86 a 89 LTAIPBG regulen els òrgans que poden intervenir en procediments sancionadors per infracció d'aquesta Llei i cap d'ells atribueix a la GAIP competència per ordenar la incoació, per a incoar, per instruir ni per resoldre procediments en matèria sancionadora.
Tenint en compte que l'apartat 14.1.d del Manual de reclamacions davant la GAIP exigeix com un dels requisits d'admissibilitat de les reclamacions que l'objecte reclamat sigui competència d'aquesta Comissió de garantia, la manca de competència assenyalada constitueix un motiu clar d'inadmissibilitat de la Reclamació.
D'altra banda, si bé és cert que aquesta Reclamació també té per objecte la protecció de la GAIP per obtenir la informació sol·licitada en els termes de l'antecedent 2, resulta que aquesta mateixa pretensió constitueix també l'objecte (en aquest cas central) de la Reclamació 335/2017, en fase de tramitació per aquesta Comissió de Garantia.
Això comporta que, pel que fa a aquest objecte, una de les dues reclamacions és repetitiva de l'altra, circumstància que s'ha d'evitar, tant per raons de simplicitat i economia i de racionalitat, com de seguretat jurídica; aquesta consideració justifica la inadmissió de la reclamació 334/2017, en benefici de la 335/2017, que ja es troba en tràmit.
En conseqüència, és procedent no admetre la reclamació 334/2017.
L'article 44 LTAIPBG preveu que les resolucions de la GAIP es publicaran al portal de la Comissió, prèvia dissociació de les dades personals.
Sobre la base dels antecedents i fonaments jurídics exposats, el Ple de la GAIP, en la sessió de 9 d'agost de 2017, resol per unanimitat:
Els terminis indicats per aquesta Resolució per al lliurament de la informació s'han de computar en dies hàbils (és a dir, excloent festius i dissabtes) i comencen a partir del dia següent al de la recepció de la notificació per l'Administració reclamada.
Contra aquesta resolució, que posa fi a la via administrativa, es pot interposar recurs contenciós-administratiu davant el Tribunal Superior de Justícia de Catalunya, en el termini de dos mesos a partir de l'endemà de la notificació, d'acord amb el que estableix la Llei 29/1998, de 13 de juliol, reguladora de la jurisdicció contenciosa administrativa.